**ZMLUVA O DIELO A  LICENČNÁ ZMLUVA**

uzatvorená v zmysle §536 a nasl. zákona č. 513/1991 Zb. Obchodný zákonník v platnom znení (ďalej len „Obchodný zákonník“) a zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov a zákona č. 185/2015 Z. z. Autorský zákon (ďalej len „autorský zákon“)

(ďalej len „**zmluva**“)

medzi:

**1. Objednávateľom:**

Názov: **Slovenská agentúra životného prostredia**

Sídlo: Tajovského 28, 975 90 Banská Bystrica

IČO: 00 626 031

DIČ: 2021125821

IČ DPH: SK2021125821

Bankové spojenie: Štátna pokladnica

IBAN: SK37 8180 0000 0070 0038 9214

SK15 8180 0000 0070 0038 9222

Kontaktná osoba: Ing. Adam Stano, tel.: +421 905 669 212

e-mail: adam.stano@sazp.sk

Zastúpený: **PhDr. Juraj Moravčík**, generálny riaditeľ

(ďalej len „**objednávateľ**“)

a

**2. Zhotoviteľom:**

Názov:

Sídlo:

IČO:

DIČ:

IČ DPH:

Bankové spojenie:

IBAN:

Kontaktná osoba:

Zastúpený:

(ďalej len „**zhotoviteľ**“)

(**objednávateľ**  a **zhotoviteľ** ďalej len „**zmluvné strany**“ a jednotlivo „**zmluvná strana**“)

**Článok I.**

**Úvodné ustanovenia**

1. Zmluvné strany uzatvárajú predmetnú zmluvu na základe výsledku procesu verejného obstarávania uskutočneného v súlade s § 117 ods. 1 zákona č. 343/2015 Z. z. o verejnom obstarávaní a o zmene a doplnení niektorých zákonov, ktoré bolo vyhlásené na predmet zákazky ***„Softvérová aplikácia Living Lab“***
2. Objednávateľ uzatvára zmluvu so zhotoviteľom v súlade s výsledkom vyhodnotenia ponúk, na základe ktorého ponuka predložená zhotoviteľom bola vyhodnotená ako úspešná.
3. Zhotoviteľ berie na vedomie, že predmet zmluvy je financovaný z Living Lab 2322 financovaného z Grantov EHP/Nórskych grantov a štátneho rozpočtu Slovenskej republiky.

**Článok II.**

**Predmet zmluvy**

1. Predmetom zmluvy je záväzok zhotoviteľa **vytvoriť a implementovať softvérovú aplikáciu Videowall navrhnutú pre implementáciu v rámci dotykového informačného kiosku, špecializovaného na konkrétnu tematickú oblasť a AR aplikáciu - cesta poznania** (ďalej len „predmet zmluvy“ alebo „dielo“) v súlade so špecifikáciou predmetu zmluvy obsiahnutej v Prílohe č.1 – Špecifikácia predmetu zmluvy (ďalej len „príloha č. 1“) zmluvy.
2. Zhotoviteľ sa zaväzuje riadne a včas vykonať pre objednávateľa predmet zmluvy v súlade so zmluvou a jej prílohami, a to vo vlastnom mene, na vlastné náklady a na vlastnú zodpovednosť a nebezpečenstvo. Zhotoviteľ vyhlasuje, že má oprávnenie na vykonávanie činnosti v rozsahu tejto zmluvy.
3. Za kvalitu a včasnosť vykonania diela zodpovedá zhotoviteľ v rozsahu tejto zmluvy a v zmysle príslušných ustanovení Obchodného zákonníka.
4. Objednávateľ sa zaväzuje predmet zmluvy prevziať a v stanovenom čase zaplatiť za zhotovenie predmetu zmluvy cenu v zmysle bodu 4.1 zmluvy a poskytnúť zhotoviteľovi súčinnosť počas zhotovovania, a to bezodkladne po doručení písomnej výzvy na súčinnosť zhotoviteľom, najneskôr nasledujúci pracovný deň.
5. Zhotoviteľ vyhlasuje a podpisom zmluvy potvrdzuje, že sa pred jej podpisom podrobne oboznámil so všetkými relevantnými podkladmi, v plnom rozsahu sa zoznámil s rozsahom diela, sú mu známe podmienky na realizáciu diela, disponuje dostatočnými kapacitami a potrebnými odbornými znalosťami na vykonanie diela a v tejto súvislosti nemá žiadne otázky či pripomienky.

**Článok III.**

**Miesto, termín a spôsob plnenia**

1. Zhotoviteľ sa zaväzuje objednávateľovi zhotoviť dielo **do 45 dní** odo dňa nadobudnutia účinnosti zmluvy v zmysle bodu 15.1 a dodať/implementovať dielo na adrese objednávateľa **Kolárovská 55, 946 14 Zemianska Olča**, pričom objednávateľ sa zaväzuje riadne a včas zhotovené dielo prevziať v zmysle článku X. zmluvy.
2. Zhotoviteľ znáša nebezpečenstvo vzniku škody na predmete zmluvy až do momentu jeho protokolárneho odovzdania objednávateľovi. Predmet zmluvy sa považuje za dodaný momentom podpisu preberacieho protokolu bez súpisu vád.
3. Dodržanie stanoveného termínu v zmysle bodu 3.1 tohto článku je závislé od riadneho a včasného spolupôsobenia objednávateľa dohodnutého v tejto zmluve. Po dobu omeškania objednávateľa s poskytnutím spolupôsobenia nie je zhotoviteľ v omeškaní so splnením záväzku. Zhotoviteľ sa zaväzuje osobitnou písomnou formou vyzvať objednávateľa k prevzatiu riadne zhotoveného diela.
4. Zmluvné strany sa dohodli, že akékoľvek podstatné zmeny na diele oproti navrhnutému riešeniu diela v zmysle príloh musia byť vopred písomne odsúhlasené oboma zmluvnými stranami.

**Článok IV.**

**Cena a platobné podmienky**

1. Cena za predmet zmluvy je stanovená v zmysle zákona č. 18/1996 Z. z. o cenách v znení neskorších predpisov a vyhlášky Ministerstva financií SR č. 87/1996 Z. z., ktorou sa vykonáva zákon č. 18/1996 Z. z. o cenách v platnom znení a v súlade s Prílohou č. 2 – Štruktúra ceny Zmluvy vo výške ............... **EUR** (slovom:................) **bez DPH**. K tejto cene bude pripočítaná DPH vo výške ......... **EUR**. Celková cena predmetu zmluvy predstavuje sumu ............... **EUR** (slovom:...................) **s DPH**.
2. Cena za predmet zmluvy podľa bodu 4.1 tohto článku je cena konečná a je možné ju meniť len dodatkom k zmluve v súlade s § 18 ZVO.
3. Objednávateľ poskytne zhotoviteľovi zálohové platby za účelom riadneho a včasného zhotovenia predmetu zmluvy. Objednávateľ sa zaväzuje poskytnúť zhotoviteľovi zálohovú platbu vo výške 100 % celkovej ceny predmetu zmluvy s DPH v zmysle bodu 4.1 tohto článku, a to **do 30.04.2024 (vrátane)**. V tejto súvislosti je zhotoviteľ povinný objednávateľovi najneskôr v deň účinnosti zmluvy vystaviť a doručiť zálohovú faktúru a po prijatí zálohovej platby sa zaväzuje bezodkladne vystaviť a objednávateľovi doručiť faktúru k prijatej platbe preukazujúcu prijatie zálohovej platby od objednávateľa.
4. Zmluvné strany sa dohodli, že v prípade odovzdávania a preberania diela alebo jeho časti, je zhotoviteľ povinný do piatich (5) dní odo dňa podpisu preberacieho protokolu potvrdzujúceho riadne a včasné zhotovenie diela alebo jeho časti vystaviť a doručiť objednávateľovi vyúčtovaciu faktúru vzťahujúcu sa k zhotovenej časti predmetu zmluvy.
5. Zmluvné strany sa vzájomne dohodli na tom, že záväzky a povinnosti zhotoviteľa počas realizácie diela budú zabezpečené finančnou zábezpekou. Táto zábezpeka je fixne stanovená vo výške **75 %** z celkovej ceny predmetu zmluvy s DPH. Zmluvné strany uplatnia zábezpeku formou bankovej záruky, ktorá bude zriadená v prospech objednávateľa najneskôr do piatich (5) pracovných dní odo dňa nadobudnutia účinnosti tejto zmluvy s trvaním počas celej lehoty realizácie diela, až do doručenia poslednej vyúčtovacej faktúry objednávateľovi.
6. Obsahom bankovej záruky bude záväzok všeobecne akceptovateľnej banky uspokojiť objednávateľa do výšky akejkoľvek splatnej peňažnej pohľadávky objednávateľa voči zhotoviteľovi na uspokojenie:
7. nárokov z porušenia zmluvných podmienok do momentu doručenia poslednej vyúčtovacej faktúry,
8. nárokov na zaplatenie zmluvnej pokuty,
9. nárokov z náhrady škody,
10. nákladov vzniknutých v dôsledku predčasného ukončenia zmluvy,
11. iných oprávnených nárokov vzniknutých počas realizácie diela do doručenia poslednej vyúčtovacej faktúry,

ktoré nebudú zhotoviteľom riadne a včas v prospech objednávateľa uspokojené. Zmluvné strany sa dohodli, že pohľadávku, ktorá tým objednávateľovi vznikne môže objednávateľ jednostranne započítať so zábezpekou. V prípade započítania bude zhotoviteľovi vrátená zábezpeka znížená o započítané pohľadávky.

1. Objednávateľ sa zaväzuje celkovú zábezpeku uvoľniť zhotoviteľovi do piatich (5) dní odo dňa doručenia vyúčtovacej faktúry nadväzujúcej na zhotovenie a prebratie celého diela v zmysle tejto zmluvy. V prípade zhotovovania a preberania diela po častiach sa objednávateľ zaväzuje zhotoviteľovi uvoľňovať zábezpeku po častiach vo výške 75 % ceny preberacím protokolom prevzatej časti diela, a to najneskôr do piatich (5) dní odo dňa doručenia vyúčtovacej faktúry vzťahujúcej sa k príslušnej časti diela, pričom objednávateľ je povinný do piatich (5) dní odo dňa doručenia vyúčtovacej faktúry vzťahujúcej sa k tej časti diela, ktorou došlo k riadnemu a včasnému zhotoveniu celého diela v zmysle tejto zmluvy, uvoľniť zábezpeku v celkovej ostávajúcej výške.
2. Objednávateľ sa zaväzuje zhotoviteľovi uvoľniť zábezpeku v celej výške, prípadne vo výške zníženej o započítané pohľadávky v zmysle bodu 4.6, aj v prípade predčasného zániku/skončenia zmluvy, a to do piatich (5) dní odo dňa, kedy ku skončeniu zmluvy došlo.
3. Zmluvné strany sa dohodli, že zhotoviteľ je oprávnený nahradiť bankovú záruku zložením zábezpeky vo výške **75 %** z celkovej ceny predmetu zmluvy s DPH na účet objednávateľa uvedený v záhlaví zmluvy. Pre túto formu zabezpečenia zábezpeky platia rovnaké zmluvné podmienky ako pre bankovú záruku.
4. Akékoľvek náklady, ktoré vzniknú zhotoviteľovi nedodržaním termínov nemožno vyúčtovať objednávateľovi a sú obsiahnuté v celkovej cene predmetu zmluvy podľa bodu 4.1 tohto článku.
5. Zhotoviteľ vyhlasuje, že objednávateľ mu umožnil oboznámiť so všetkými potrebnými informáciami, ktoré by mohli ovplyvniť cenu diela. Má sa za to, že cena predmetu zmluvy v zmysle bodu 4.1 pokrýva všetky náklady zhotoviteľa spojené so splnením všetkých jeho záväzkov podľa zmluvy.
6. Zhotoviteľ sa zaväzuje vystaviť a doručiť faktúry v zmysle tejto zmluvy v listinnej podobe osobne alebo prostredníctvom poštovej služby na adresu sídla objednávateľa uvedenú v záhlaví zmluvy v troch (3) originálnych vyhotoveniach. Za deň doručenia faktúry sa považuje deň jej zaevidovania v príslušnej evidencii objednávateľa. Zhotoviteľ má zároveň právo doručiť faktúru objednávateľovi aj v elektronickej forme na emailovú adresu objednávateľa: [efaktury@sazp.sk](mailto:efaktury@sazp.sk).
7. Zhotoviteľ je povinný vystaviť vyúčtovaciu faktúru minimálne s obsahom náležitostí podľa §74 zákona č. 222/2004 Z. z. o dani z pridanej hodnoty, pričom faktúra musí obsahovať:

* označenie zmluvných strán, obchodné meno, adresu, sídlo, IČO, DIČ, IČ DPH,
* názov a číslo Zmluvy,
* dátum dodania diela alebo jej časti,
* číslo faktúry,
* deň vystavenia a deň splatnosti faktúry,
* u faktúr s uplatnením DPH hodnotu DPH v % a v EUR,
* fakturovanú sumu v EUR,
* rozpis fakturovaných čiastok,
* názov zdroja financovania: Projekt Living Lab 2322,
* označenie peňažného ústavu a číslo účtu na ktorý sa má platiť, konštantný a variabilný symbol,
* označenie osoby, ktorá faktúru vystavila,
* pečiatku a podpis zodpovedného zástupcu zhotoviteľa.

1. V prípade, že faktúra nebude obsahovať zmluvne ustanovené náležitosti, objednávateľ je oprávnený ju vrátiť zhotoviteľovi na bezodkladné doplnenie.

**Článok V.**

**Práva a povinnosti zmluvných strán**

1. Zmluvné strany sa zaväzujú dodržiavať práva a povinnosti ustanovené v jednotlivých bodoch tohto článku, ako aj práva a povinnosti vyplývajúce z ostatných článkov tejto zmluvy a jej príloh.
2. Zmluvné strany súhlasia, že charakter diela vzájomne prerokujú a oprávnené požiadavky objednávateľa sa aplikujú v procese zhotovovania. V prípade, ak budú požiadavky objednávateľa technicky nevhodné a mohli by mať vplyv na kvalitu diela, je zhotoviteľ povinný na nevhodnosť týchto pokynov objednávateľa upozorniť a navrhnúť možné riešenia.
3. Zmluvné strany sa dohodli, že ak niektorá zmluvná strana bude mať informáciu o akejkoľvek skutočnosti alebo okolnosti, ktorá by mohla priamo alebo nepriamo zmariť alebo podstatne sťažiť zhotovenie diela, je táto zmluvná strana povinná bezodkladne o tejto skutočnosti alebo okolnosti informovať druhú zmluvnú stranu. Tým nie je dotknutý nárok zmluvných strán na náhradu preukázateľnej škody vzniknutej v dôsledku takejto skutočnosti alebo okolnosti, ktorá je následkom porušenia zmluvných povinností niektorej zo zmluvných strán.
4. Zmluvné strany sa dohodli, že zhotoviteľ je povinný počas zhotovovania diela umožniť objednávateľovi priebežnú kontrolu stavu diela a predložiť ho vhodným spôsobom vo vzájomne dohodnutých termínoch. V prípade, ak objednávateľ zistí akékoľvek vady alebo nedostatky diela, ktoré sú porušením povinností zhotoviteľa, je povinný ich bezodkladne oznámiť zhotoviteľovi a ten je povinný ich bezodkladne odstrániť, ak sa zmluvné strany nedohodnú inak.
5. Ak sa počas vykonávania diela vyskytne potreba vykonania prác naviac, Zhotoviteľ je povinný bezodkladne od momentu, kedy sa o potrebe takých prác dozvedel, písomne oznámiť Objednávateľovi rozsah a charakter prác naviac s ich súpisom a ich predbežným ocenením. Zmluvné strany sa v takomto prípade zaväzujú písomne dohodnúť na ďalšom postupe.
6. Zhotoviteľ má právo na plnenie predmetu zmluvy využiť subdodávateľov. Zhotoviteľ najneskôr v čase podpisu zmluvy uvedie údaje o všetkých známych subdodávateľoch v Zozname subdodávateľov, ktorý tvorí Prílohu č. 3 tejto zmluvy. Subdodávateľ musí spĺňať podmienky účasti týkajúce sa osobného postavenia podľa § 32 ZVO a nesmú uňho existovať dôvody na vylúčenie podľa § 40 ods. 6 písm. a) až g) a ods. 7 a 8 ZVO. Oprávnenie na plnenie, sa preukazuje vo vzťahu k tej časti predmetu zmluvy, ktorú má subdodávateľ plniť. Zhotoviteľ zodpovedá za plnenie subdodávateľa tak, ako keby plnil on sám.

**Článok VI.**

**Vyššia moc**

1. Zmluvné strany nezodpovedajú za porušenie a omeškanie svojich záväzkov, a to v zmysle ustanovenia § 374 a nasl. Obchodného zákonníka, spôsobené tzv. vyššou mocou, t. j. okolnosťami, ktoré nastali nezávisle od vôle Zmluvných strán a bránia im v splnení povinností, pričom nemožno rozumne predpokladať, že by Zmluvná strana túto prekážku alebo jej následky odvrátila alebo prekonala („Okolnosti vylučujúce zodpovednosť“).
2. Na základe dohody zmluvných strán sa za Okolnosti vylučujúce zodpovednosť považuje i prijatie takých opatrení štátu z dôvodu zabránenia šírenia epidémií alebo iných okolností ohrozujúcich obyvateľstvo, ktoré bránia v splnení povinností zmluvných strán, pričom nemožno rozumne očakávať, že by zmluvná strana túto prekážku prekonala, a to i v prípade, ak zmluvná strana, vzhľadom na okolnosti, mohla alebo mala ukladanie takýchto opatrení štátom predvídať alebo očakávať.
3. Podmienkou vylúčenia zo zodpovednosti je, že dotknutá zmluvná strana bez zbytočného odkladu upozorní druhú zmluvnú stranu na začiatok a podstatu vyskytnutia sa vyššej moci. V prípade omeškania s plnením záväzku, spôsobeného vyššou mocou platí, že zmluvná strana nie je v omeškaní po dobu trvania takýchto prekážok. Dodacie lehoty a všetky ostatné lehoty sa po dobu trvania vyššej moci predlžujú o dobu jej pôsobenia. Zmluvná strana, ktorá sa odvoláva na vyššiu moc, bez zbytočného odkladu oznámi druhej zmluvnej strane jej zánik.
4. Ak je to vzhľadom na charakter vyššej moci a situáciu zhotoviteľa možné, zhotoviteľ je povinný, po dohode s objednávateľom, na vlastné náklady zabezpečiť plnenie predmetu zmluvy aj počas jej trvania, a to prostredníctvom tretej osoby tak, aby bolo predmet zmluvy splnený riadne a včas v zmysle Zmluvy.

**Článok VII.**

**Trvanie zmluvy**

1. Táto zmluva sa uzatvára na dobu určitú, a to do splnenia všetkých záväzkov oboch zmluvných strán.

**Článok VIII.**

**Záručná doba a zodpovednosť za vady**

1. Zhotoviteľ zodpovedá za to, že predmet zmluvy je zhotovený v zmysle zmluvy a jej príloh, podľa technických noriem, príslušných všeobecne záväzných právnych predpisov a že počas záručnej doby bude mať vlastnosti dohodnuté v tejto zmluve.
2. Vadou sa rozumie odchýlka v kvalite, rozsahu a parametroch diela stanovených touto zmluvou, jej prílohami a inou príslušnou dokumentáciou, ako aj rozpor so všeobecne záväznými normami a predpismi. Za vady sa pre účely odovzdania a prevzatia diela považujú aj chýbajúce alebo neúplné doklady, ktoré je zhotoviteľ povinný doložiť ku dňu odovzdania a prevzatia diela. Nedorobkom sa rozumie nedokončená práca v porovnaní s požiadavkami stanovenými zmluvou alebo jej prílohami.
3. Záručná doba predmetu zmluvy je 24 mesiacov a začína plynúť odo dňa prevzatia diela objednávateľom. Záručná doba na odstránenú vadu sa predlžuje o dobu od uplatnenia reklamácie do odstránenia reklamovanej vady. V prípade, že dôjde k reklamácií vád diela a tieto budú zhotoviteľom v záručnej dobe odstránené, záručná doba na časti diela, ktoré boli prevzaté po reklamácii, začína plynúť v plnom rozsahu dňom ich protokolárneho prevzatia. V záručnej dobe musí dielo vykazovať požadované kvalitatívne vlastnosti.
4. Zhotoviteľ zodpovedá za vady, ktoré má predmet zmluvy v čase jeho odovzdania objednávateľovi a za vady, ktoré vzniknú počas záručnej doby, ako aj za všetku škodu, ktorá vznikne objednávateľovi z dôvodu týchto vád.
5. Zhotoviteľ nezodpovedá za nedostatky spôsobené dodržaním nevhodných pokynov daných mu objednávateľom, ak zhotoviteľ na nevhodnosť týchto pokynov upozornil a objednávateľ na ich dodržaní trval alebo ak zhotoviteľ túto nevhodnosť nemohol zistiť.
6. Počas trvania záručnej doby má objednávateľ právo uplatniť u zhotoviteľa reklamáciu vád a zhotoviteľ povinnosť bezodplatne odstrániť reklamované vady predmetu zmluvy.
7. Objednávateľ sa zaväzuje, že reklamáciu vady zo záruky na predmete zmluvy písomne uplatní u zhotoviteľa bez zbytočného odkladu po jej zistení.
8. Reklamáciu je možné podať písomne na adrese zhotoviteľa alebo zaslaním e-mailu s popisom reklamácie na e-mailovú adresu zhotoviteľa uvedenú v záhlaví zmluvy.
9. Zhotoviteľ sa zaväzuje začať s odstraňovaním prípadných vád predmetu zmluvy bezodkladne po písomnom uplatnení oprávnenej reklamácie objednávateľa a vady odstrániť v čo najkratšom možnom čase. Havarijné stavy je zhotoviteľ povinný odstrániť bezodkladne po ich nahlásení Objednávateľom, najneskôr do 12 hodín. O termíne odstránenia vady dlhšom ako 3 pracovné dni od prevzatia oznámenia, je zhotoviteľ povinný objednávateľa písomne informovať. V protokole bude uvedený spôsob a termín odstránenia vady, či zhotoviteľ uznáva svoju zodpovednosť a predĺženie záručnej doby s označením časti diela, ktorej sa predmetné predĺženie týka. Postup pri reklamácii predmetu zmluvy resp. jeho časti sa ďalej riadi záručnými podmienkami a príslušnými ustanoveniami Obchodného zákonníka a ustanoveniami ďalších všeobecne záväzných právnych predpisov platných a účinných v čase uplatnenia reklamácie.

**Článok IX.**

**Sankcie a pokuty za porušenie**

1. Zmluvné strany vyhlasujú, že sú si vedomé vysokej miery dôležitosti splnenia predmetu tejto zmluvy a z tohto dôvodu pre prípad nedodržania podmienok zmluvy dohodli nasledovné zmluvné pokuty:
2. za omeškanie zhotoviteľa so splnením predmetu zmluvy je objednávateľ oprávnený uplatniť si zmluvnú pokutu vo výške 0,5 % z celkovej ceny predmetu zmluvy bez DPH v zmysle bodu 4.1 zmluvy za každý aj začatý deň omeškania,
3. za omeškanie zhotoviteľa s odstránením vady predmetu zmluvy je objednávateľ oprávnený uplatniť si zmluvnú pokutu vo výške 0,2 % z ceny predmetu zmluvy bez DPH za každý aj začatý deň omeškania,
4. za omeškanie zhotoviteľa s vystavením a doručením vyúčtovacej faktúry je objednávateľ oprávnený uplatniť si zmluvnú pokutu vo výške 0,25 % z celkovej ceny predmetu zmluvy bez DPH za každý aj začatý deň omeškania,
5. v prípade, že zhotoviteľ poruší niektorú z požiadaviek na zhotovenie diela v zmysle zmluvy alebo jej príloh bez písomného súhlasu Objednávateľa, je Objednávateľ oprávnený uplatniť si zmluvnú pokutu vo výške 0,3 % z celkovej ceny predmetu zmluvy bez DPH za každé porušenie požiadavky osobitne,
6. za omeškanie objednávateľa s uvoľnením zábezpeky o viac ako 2 dni je zhotoviteľ oprávnený uplatniť si zmluvnú pokutu vo výške 0,1 % z celkovej ceny predmetu zmluvy bez DPH.
7. Vznikom povinnosti zhotoviteľa zaplatiť zmluvnú pokutu ani jej skutočným zaplatením nie je dotknutý nárok objednávateľa na náhradu škody, ktorá mu vznikla porušením povinnosti zhotoviteľa, maximálne však do výšky ceny predmetu zmluvy bez DPH uvedenej v bode 4.1 zmluvy. Zmluvná pokuta sa na náhradu škody nezapočítava**.**
8. Akékoľvek sankcie v zmysle tejto zmluvy sú splatné do 10 dní odo dňa uplatnenia nároku zmluvnej strany na ich zaplatenie.
9. Zmluvné strany sa dohodli, že na úhradu prípadných škôd, ktoré môžu vzniknúť z jedného či viac porušení zmluvných povinností zhotoviteľa pri plnení tejto zmluvy, sa vzťahujú ustanovenia §§ 373 – 386 Obchodného zákonníka v platnom znení.
10. Zhotoviteľ je povinný plniť ktorúkoľvek povinnosť, ktorej splnenie bolo zabezpečené zmluvnou pokutou, a to aj po zaplatení zmluvnej pokuty objednávateľovi.
11. Zhotoviteľ zároveň po dobu dvanásť (12) mesiacov odo dňa protokolárneho prevzatia kompletného diela objednávateľom v zmysle tejto zmluvy zodpovedá až do výšky celkovej ceny predmetu zmluvy v zmysle bodu 4.1 za prípadné porušenia zmluvných podmienok, ktoré budú objednávateľovi vytýkané zo strany subjektu realizujúceho kontrolu plnenia predmetu zmluvy v čase po zhotovení a prebratí diela, ak sa bude jednať o preukázateľné porušenia zhotoviteľa a objednávateľovi vznikne v súvislosti s týmito porušeniami akákoľvek škoda, ktorú možno vyčísliť v peniazoch.

**Článok X.**

**Preberacie konanie**

1. O odovzdaní diela zhotoviteľom a prevzatí diela alebo jeho časti objednávateľom zmluvné strany spíšu dva (2) rovnopisy preberacieho protokolu, ktorý podpíšu oprávnené osoby oboch zmluvných strán a z ktorých každá obdrží po jednom rovnopise. Záväzok zhotoviť predmet zmluvy podľa zmluvy bude splnený protokolárnym odovzdaním a prevzatím predmetu zmluvy v súlade s ustanoveniami zmluvy tak, že objednávateľ ho bude môcť užívať na účel, na ktorý je určený a bude bez prípadných vád a nedorobkov. Zhotoviteľ je povinný vypracovať a predložiť návrh preberacieho protokolu na podpis objednávateľovi. Objednávateľ je oprávnený uviesť v protokole všetky vady a nedorobky zistené na predmete zmluvy. Objednávateľ nie je povinný prevziať vadné alebo nedokončené dielo, ak ho však prevezme, jeho práva zo zodpovednosti za vady diela ostávajú v plnom rozsahu zachované.
2. Preberací protokol bude obsahovať súpis prípadných zistených vád, dohodnuté lehoty na ich odstránenie a vyhlásenie objednávateľa, že dielo preberá, ako i ďalšie skutočnosti, ktoré sa pri tomto konaní dohodnú.
3. Súčasne s odovzdaním diela odovzdá zhotoviteľ objednávateľovi všetky relevantné dokumenty, ak prislúchajú k dielu. Ak zhotoviteľ nebude mať uvedené doklady pripravené na odovzdanie prevzatie, nepovažuje sa dielo za riadne pripravené k prevzatiu.
4. Ak pri preberaní diela objednávateľ zistí, že dielo má vady brániace riadnemu užívaniu, dielo neprevezme a spíše so zhotoviteľom zápis o zistených vadách, spôsobe a termíne ich odstránenia. Zhotoviteľ má povinnosť odovzdať dielo po odstránení týchto vád. Ak sú vady odstraňované po lehote na zhotovenie diela v zmysle bodu 3.1 zmluvy, zhotoviteľ je v omeškaní s riadnym a včasným plnením predmetu zmluvy až do dňa riadneho odovzdania diela bez vád.
5. Dielo sa považuje za zhotoviteľom zhotovené a objednávateľom prevzaté dňom podpísania preberacieho protokolu bez výpisu vád v deň ukončenia preberacieho konania, pričom dňom podpísania preberacieho protokolu zástupcami oboch zmluvných strán prechádza zo zhotoviteľa na objednávateľa vlastnícke právo k dielu a nebezpečenstvo vzniku škody na diele.

**Článok XI.**

**Vlastnícke a autorské práva**

1. Vlastníkom diela je zhotoviteľ. Vlastníctvo v plnom rozsahu prechádza na objednávateľa protokolárnym odovzdaním diela objednávateľovi v zmysle článku X. zmluvy. Pokiaľ nie je dielo vlastníctvom objednávateľa, môže byť použité na dohodnutý účel len so súhlasom zhotoviteľa, pričom zhotoviteľ podpisom tejto zmluvy udeľuje objednávateľovi predmetný súhlas.
2. Zmluvné strany sa dohodli, že zhotoviteľ udeľuje objednávateľovi dňom nadobudnutia vlastníckeho práva výhradnú, časovo, vecne a územne neobmedzenú licenciu ku všetkým spôsobom použitia diela, vrátane práva udeliť sublicencie inému subjektu. Odmena zhotoviteľa za udelenie licencie objednávateľovi v rozsahu uvedenom v tomto bode zmluvy je zahrnutá v cene diela, ktorú je objednávateľ povinný uhradiť podľa tejto zmluvy. Zhotoviteľ udeľuje licenciu objednávateľovi v rozsahu uvedenom v tomto bode zmluvy bez časového obmedzenia. Tým nie sú dotknuté nasledujúce ustanovenia tohto článku zmluvy.
3. Zhotoviteľ je oprávnený použiť dielo, prípadne jeho jednotlivé časti na území Slovenska a v zahraničí na účely jeho publikácie v odbornej a inej tlači, na účely propagácie a prezentácie vlastnej činnosti.
4. Objednávateľ nie je pred nadobudnutím vlastníckeho práva oprávnený vykonať zásahy alebo zmeny diela bez predchádzajúceho písomného súhlasu zhotoviteľa. Zásahom alebo zmenou sa na účely tohto článku zmluvy rozumejú najmä, ale nielen, zmeny výrazne ovplyvňujúce technické riešenie, zmeny detailov a pod.
5. Zhotoviteľ sa týmto zaväzuje upraviť si právne vzťahy so všetkými osobami, ktorých tvorivá duševná činnosť bude využitá pri zhotovovaní diela, ako aj pri zhotovovaní autorského diela, vrátane autorského práva, aby zhotoviteľ vo svojom mene a na svoj účet vykonával všetky majetkové práva duševného vlastníctva k dielu, resp. k tým jeho častiam, ktoré budú predmetom autorského práva alebo iného práva duševného vlastníctva vrátane autorského práva, a aby bol zhotoviteľ oprávnený uzavrieť licenčnú zmluvu v zmysle tohto článku zmluvy.
6. Zhotoviteľ sa zaväzuje konať tak a opomenúť také konanie alebo strpieť také konanie, aby dielo nebolo zaťažené žiadnym právom tretej osoby a inou právnou vadou, okrem osobnostných a majetkových práv zhotoviteľa a autora. Zhotoviteľ vyhlasuje, že dielo nemá žiadne právne vady.

**Článok XII.**

**Doručovanie a ochrana dôverných informácií**

1. Všetky písomnosti týkajúce sa právnych vzťahov založených medzi zmluvnými stranami touto zmluvou sa môžu doručovať jedným z nasledovných spôsobov:

* poštou,
* treťou osobou oprávnenou doručovať zásielky,
* osobne,
* elektronicky (po dohode).

1. Písomnosti doručované poštou sa doručujú doporučene na adresu zmluvnej strany uvedenú v záhlaví tejto zmluvy. Každá zmluvná strana je povinná oznámiť druhej zmluvnej strane každú zmenu svojho sídla podľa zásad uvedených v tomto článku do troch dní odo dňa zmeny sídla.
2. Ak adresát neprevezme písomnosť na adrese uvedenej v záhlaví zmluvy, je odosielateľ povinný opakovane doručiť písomnosť na adresu druhej zmluvnej strany zapísanú v obchodnom registri alebo inom registri, v ktorom je príslušná zmluvná strana zapísaná, prípadne na inú adresu známu odosielateľovi.
3. Ak si adresát neprevezme písomnosť na adrese uvedenej v tejto zmluve, ani na adrese podľa bodu 12.3 tohto článku zmluvy, považuje sa písomnosť za doručenú dňom jej odoslania na adresu podľa bodu 12.2 tohto článku zmluvy a to aj vtedy, ak sa adresát o tom nedozvie. Za predpokladu, že adresát písomnosti bezdôvodne odoprie prijať doručovanú písomnosť, považuje sa písomnosť za doručenú dňom, keď prijatie písomnosti bolo odopreté. Všetky právne účinky doručovaných písomností nastanú v tomto prípade dňom, ktorým sa písomnosť považuje za doručenú.
4. Zhotoviteľ sa zaväzuje neposkytovať informácie získané od objednávateľa pri zhotovovaní predmetu zmluvy tretím osobám a/alebo ich využívať pre svoj prospech, bez predchádzajúceho písomného súhlasu objednávateľa. Táto povinnosť trvá aj po skončení platnosti zmluvy.

**Článok XIII.**

**Zánik zmluvy**

1. Zmluvné strany sa dohodli, že zmluva môže zaniknúť dohodou zmluvných strán alebo odstúpením od zmluvy.
2. Dohoda o ukončení zmluvy musí byť písomná a podpísaná oboma zmluvnými stranami. V tomto prípade zmluva končí dňom, na ktorom sa zmluvné strany dohodli. Súčasťou dohody o ukončení tejto zmluvy musí byť aj spôsob vzájomného vyrovnania záväzkov a pohľadávok zmluvných strán.
3. Od zmluvy je možné odstúpiť v prípadoch ustanovených v Obchodnom zákonníku, v zmluve alebo ak ktorákoľvek zo zmluvných strán podstatným spôsobom porušuje povinnosti vyplývajúce zo zmluvy. Odstúpenie od zmluvy je potrebné urobiť písomne a doručiť druhej zmluvnej strane na adresu sídla uvedenú v záhlaví zmluvy.
4. Objednávateľ si vyhradzuje právo kedykoľvek úplne alebo čiastočne odstúpiť od tejto zmluvy v prípade porušenia povinností zhotoviteľa podstatným spôsobom, čím sa pre účely tohto zmluvného vzťahu považuje najmä, ak:
5. dielo je zhotoviteľom vykonávané vadne, nekvalitne alebo nezodpovedá požiadavkám stanoveným touto zmluvou, jej prílohami, technickým normám alebo príslušným právnym predpisom;
6. je zhotoviteľ v omeškaní viac ako 15 dní s plnením podľa dohodnutých termínov;
7. hospodárska situácia zhotoviteľa robí splnenie zmluvne prevzatých povinností nepravdepodobným;
8. je na zhotoviteľa podaný návrh na vyhlásenie konkurzu, návrh na povolenie reštrukturalizácie alebo je v likvidácii, alebo sa na jeho majetok vedie exekúcia;
9. neodstráni nedostatky a vady diela v primeranej lehote poskytnutej objednávateľom;
10. porušuje ustanovenia tejto zmluvy alebo neplní riadne a včas svoje povinnosti podľa tejto Zmluvy, pričom ho Objednávateľ aspoň raz písomne vyzval na riadne plnenie.
11. Zhotoviteľ je v takomto prípade povinný najneskôr do desiatich (10) kalendárnych dní odo dňa účinnosti odstúpenia protokolárne odovzdať objednávateľovi všetky veci a doklady prevzaté od neho za účelom zhotovovania diela, ako aj relevantné doklady týkajúce sa dovtedy vykonaných častí diela. Samotné prevzatie a odovzdanie dovtedy vykonaných častí diela určí objednávateľ a termín tohto prevzatia vhodným spôsobom oznámi zhotoviteľovi. Aj po skončení zhotovovania diela podľa tejto zmluvy sa zhotoviteľ zaväzuje poskytnúť objednávateľovi požadovanú súčinnosť tak, aby ďalší priebeh zhotovovania diela nebol žiadnym spôsobom dotknutý alebo znemožnený. V opačnom prípade zhotoviteľ zodpovedá objednávateľovi za škodu, ktorá mu tým vznikla.
12. Zánikom zmluvy nezaniká právo zmluvných strán na zaplatenie pohľadávok vzniknutých na základe zmluvy, ako ani právo objednávateľa na náhradu škody spôsobenú porušením zmluvnej povinnosti zhotoviteľa riadne a včas zhotoviť a dodať plnenia na základe tejto zmluvy v rozsahu a za podmienok dohodnutých v zmluve a v jej prílohách.
13. Zmluvné strany vysporiadajú svoje vzájomné záväzky a pohľadávky podľa stavu ku dňu ukončenia zmluvy. Zhotoviteľ má nárok na zaplatenie tých častí predmetu zmluvy, ktoré boli riadne a včas vykonané a odovzdané objednávateľovi.
14. Odstúpenie od zmluvy nadobúda účinnosť dňom doručenia písomného oznámenia o odstúpení od zmluvy druhej zmluvnej strane.
15. Odstúpením od zmluvy zanikajú všetky práva a povinnosti strán zo zmluvy, okrem nárokov na náhradu škody, nárokov na dovtedy uplatnené zmluvné, resp. zákonné sankcie a nárokov vyplývajúcich z ustanovení tejto zmluvy o poskytovaní záruky a zodpovednosti za vady za časť predmetu zmluvy, ktorá bola do odstúpenia zrealizovaná.
16. Zmluvné strany sa dohodli, že účinky doručenia odstúpenia od zmluvy nastávajú taktiež dňom vrátenia nedoručenej zásielky odosielateľovi alebo dňom odmietnutia prijatia zásielky adresátom.
17. Predčasné ukončenie tejto zmluvy, bez ohľadu na zmluvnú stranu, ktorá od tejto zmluvy odstúpila, sa nedotýka zodpovednosti zhotoviteľa za vady a nedostatky dovtedy vykonaného diela a rovnako sa netýkajú plynutia záručných dôb podľa tejto zmluvy.
18. Skončenie zmluvy sa nedotýka tých ustanovení zmluvy, ktoré vzhľadom na svoj charakter majú trvať aj po jej skončení.
19. Zmluvné strany berú na vedomie, že táto zmluva automaticky zaniká, ak zo strany objednávateľa nedôjde z akéhokoľvek dôvodu k úhrade zálohovej platby do 30.04.2024 (vrátane).

**Článok XIV.**

**Kontrola a audit**

1. Zhotoviteľ je povinný v prípade potreby umožniť výkon kontroly a auditu oprávneným osobám a za týmto účelom je povinný im poskytnúť plnú súčinnosť.
2. Oprávnené osoby na výkon kontroly/auditu sú najmä:
3. Poskytovateľ, ktorým je Ministerstvo životného prostredia Slovenskej republiky, zastúpené Slovenskou agentúrou životného prostredia a ním poverené osoby,
4. Útvar vnútorného auditu Poskytovateľa/Útvar vnútornej kontroly Sprostredkovateľského orgánu a ním poverené osoby,
5. Najvyšší kontrolný úrad SR a ním poverené osoby,
6. Orgán auditu, jeho spolupracujúce orgány (Úrad vládneho auditu) a osoby poverené na výkon kontroly/auditu,
7. Splnomocnení zástupcovia Európskej Komisie a Európskeho dvora audítorov,
8. Orgán zabezpečujúci ochranu finančných záujmov EÚ,
9. Ministerstvo investícií, regionálneho rozvoja a informatizácie Slovenskej republiky,
10. Ministerstvo financií Slovenskej republiky,
11. Úrad pre finančný mechanizmus,
12. Výbor pre finančný mechanizmus,
13. Ministerstvo zahraničných vecí Nórskeho kráľovstva,
14. Úrad generálneho audítora Nórskeho kráľovstva,
15. Osoby prizvané orgánmi uvedenými v písm. a) až l) v súlade s príslušnými právnymi predpismi Slovenskej republiky a právnymi aktmi Európskej únie.
16. Zhotoviteľ sa zaväzuje strpieť výkon kontroly, auditu alebo overovania súvisiaceho s plnením tejto zmluvy kedykoľvek počas a po platnosti a účinnosti tejto zmluvy a rozhodnutia o schválení žiadosti o nenávratný finančný príspevok a oprávneným osobám poskytnúť všetku potrebnú súčinnosť.

**Článok XV.**

**Záverečné ustanovenia**

1. Táto zmluva je uzatvorená a nadobúda platnosť dňom jej podpísania oboma zmluvnými stranami a účinnosť v súlade s § 47a zákona č. 40/1964 Zb. Občiansky zákonník v znení neskorších predpisov a § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov v znení neskorších predpisov (Zákon o slobode informácií) dňom nasledujúcim po dni jej zverejnenia v Centrálnom registri zmlúv vedenom Úradom vlády Slovenskej republiky. Zhotoviteľ berie na vedomie, že táto zmluva je povinne zverejňovanou zmluvou a súhlasí s jej zverejnením, pričom objednávateľ je povinný bezodkladne informovať zhotoviteľa o jej zverejnení.
2. Zmluvné strany vyhlasujú, že v prípade ak dôjde v čase medzi platným uzatvorením zmluvy a nadobudnutím jej účinnosti k akýmkoľvek plneniam v súlade s touto zmluvou, budú tieto plnenia považované za plnenia realizované v zmysle tejto zmluvy, a teda nepôjde o plnenia nad rámec zmluvy alebo o plnenia bez právneho titulu, ktoré by zakladali právne nároky niektorej zo zmluvných strán vyplývajúcich napr. z bezdôvodného obohatenia a pod.
3. Zmluvné strany vyhlasujú, že ak sa dôvod neplatnosti zmluvy vzťahuje len na jej niektorú časť, je neplatnou len táto časť, pokiaľ z povahy alebo z jej obsahu alebo z okolností, za ktorých k neplatnosti došlo, nevyplýva, že túto časť nemožno oddeliť. Zmluvné strany sa zaväzujú bez zbytočného odkladu nahradiť túto časť novou, ktorá sa čo najviac priblíži k účelu neplatnej časti, ktorý zmluvné strany sledovali v čase uzavretia zmluvy.
4. Táto zmluva je vyhotovená v piatich (5) rovnopisoch, pričom dva (2) rovnopisy dostane zhotoviteľ a tri (3) objednávateľ.
5. Vzťahy a spory vzniknuté z tejto zmluvy sa riadia všeobecne záväznými právnymi predpismi Slovenskej republiky. Zmluvné strany sa zaväzujú riešiť prípadné spory, vzniknuté z tejto zmluvy, vždy najskôr vzájomným rokovaním. V prípade, že nedôjde pri spore ku dohode medzi zmluvnými stranami, môže ktorákoľvek zo zmluvných strán požiadať o rozhodnutie príslušný súd.
6. Meniť alebo dopĺňať obsah tejto zmluvy je možné len formou očíslovaných písomných dodatkov k zmluve podpísaných oboma zmluvnými stranami.
7. Práva a povinnosti zmluvných strán touto zmluvou neupravené sa riadia zákonom č. 513/1991 Zb. Obchodný zákonník v platnom znení a ostatnými všeobecne záväznými právnymi predpismi.
8. Zmluvné strany vyhlasujú, že zmluvné prejavy sú im dostatočne zrozumiteľné a určité, zmluvu uzatvorili na základe ich slobodnej vôle, zmluva nebola uzavretá v tiesni alebo za nápadne nevýhodných podmienok, zmluvu si prečítali, jej obsahu porozumeli a na znak súhlasu pripájajú svoje podpisy.
9. Neoddeliteľnú súčasť tejto zmluvy tvorí:

* Príloha č. 1- Špecifikácia predmetu zmluvy,
* Príloha č. 2 – Štruktúra ceny,
* Príloha č. 3 – Zoznam subdodávateľov.

V Banskej Bystrici, dňa...... V ..............................., dňa.......

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

PhDr. Juraj Moravčík, generálny riaditeľ xxxxxxxxxxx

Slovenská agentúra životného prostredia xxxxxxxxxxxx

Príloha č. 3 - Zoznam subdodávateľov

**Zoznam subdodávateľov**

Zhotoviteľ *.................................* týmto uvádza, že

☐ plnenie predmetu Zmluvy nebude poskytovať prostredníctvom subdodávateľov

☐ na plnení predmetu Zmluvy sa budú podieľať nasledovní subdodávatelia:

|  |  |  |  |  |  |
| --- | --- | --- | --- | --- | --- |
| P. č. | Obchodné meno a sídlo subdodávateľa | IČO | Meno a priezvisko, adresa pobytu a dátum narodenia osoby oprávnenej konať za subdodávateľa | Podiel na plnení Zmluvy v % | Predmet subdodávky |
| 1. |  |  |  |  |  |
| 2. |  |  |  |  |  |
| 3. |  |  |  |  |  |

V*.............*dňa *...............*

Zhotoviteľ:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**xxxxxxx**

xxxx